### Beslutninger:

Forslaget blev på byrådsmødet den 17. august 2022 henvist til Magistraten med henblik på at indgå i budgetdrøftelserne for 2023.

###

En rehabiliterende tilgang bør være en realitet for alle borgere – specielt de ældre og de handicappede.

Her har både ergoterapeuter og fysioterapeuter særlige kvalifikationer både for at vedligeholde funktioner og genoptræne funktioner sådan at borgerne bevarer mest muligt selvbestemmelse og dermed forbliver aktive og deltagerende længst mulige.

Udover at fysioterapeuter og ergoterapeuter udfører deres kernefunktioner i dagligdagen nemlig genoptræning og vedligeholdelse af funktioner, skal de også undervise plejepersonalet heri, så de også er med til at støtte den rehabiliterende tilgang.

For at fastholde ergoterapeuterne og fysioterapeuterne er det vigtigt at deres arbejde tager udgangspunkt i deres kvalifikationen. Ligeledes er det nødvendigt at de har mulighed for monofaglig sparring.

Oplysning om mulighed for genoptræning af kommunal ansatte fysioterapeuter skal målrettes borgerne så flere borgere, der har brug for genoptræning efter hospitalsophold eller efter henvisning fra egen læge vil anvende dem.

Eventuelle input til hvem, hvad, hvordan og hvor mange ressourcer

Over 5 år en fordobling af antal ansatte i dag af ergoterapeuterne og fysioterapeuterne. Der anvendes årligt 5 mill. Kr. til privatpraktiserende fysioterapeuter her kunne nogle af pengene tages fra.